Знайшла прымяненне сваім здольнасцям і Насця, якая ў Мінску займалася музычна-педагагічнай дзейнасцю са студэнцкай моладзю. Захапляючыся этнічнай музыкай, яна хутка выкарыстала такую каштоўную крыніцу фальклору, як залескія бабулькі. Запісала ў іх народныя песні, зрабіла сучасную апрацоўку і нават паспела выступіць да нараджэння Мілены. Яе выкананне ў складзе вядомай беларускай групы “Kriwi” ў Берліне нямецкая публіка сустрэла на “ўра!”.